recursal/SuperWikiNEXT-32B huggingface dataset:
**Ջեք Դորսի** (անգլ.՝ Jack Patrick Dorsey, նոյեմբերի 19, 1976(1976-11-19), Սենթ Լուիս, Միսսուրի, ԱՄՆ), ամերիկացի ծրագրավորող և գործարար, առավել հայտնի որպես Թվիթթեր սոցիալական ցանցի համահիմնադիր և գլխավոր գործադիր տնօրեն, «Square» վճարային համակարգի հիմնադիր և գլխավոր գործադիր տնօրեն։ 2012 թվականին «The Wall Street Journal»-ը նրան շնորհում է «Տարվա նորարար» տիտղոսը տեխնոլոգիայի ոլորտում։

Կենսագրություն
--------------

Դորսին ծնվել և մեծացել է Սենթ Լուիսում, Միսսուրի։ Ծնողներն են Մարսիա Սմիթը և Թիմ Դորսին։ Դորսին մասամբ իտալական ծագում ունի։ Սովորել է «Bishop DuBourg» ավագ դպրոցում։ Այնուհետև, մինչ Նյու Յորքի համալսարանն ընդունվելը, հաճախել է Միսսուրիի գիտությունների և տեխնոլոգիաների համալսարանը։ Աշխատելով երթակարգավարային ծառայությունում որպես ծրագրավորող՝ տեղափոխվել է Կալիֆորնիա։

2000 թվականին հղանում է իրական ժամանակում կարճ հաղորդագրությունների համացանցային ծառայության գաղափարը։ Այդ մտքով ոգեշնչված՝ Դորսին գնում է «Odeo» ընկերություն, որը զբաղվում էր տեքստային հաղորդագրությունների փոխանցման խնդիրներով։ 

Այստեղ էլ ծանոթանում է Բիզ Սթոունի հետ, և համատեղ ուժերով մոտ երկու շաբաթում ստեղծում են Թվիթթեր սոցիալական ցանցի նախատիպը։ Ցանցի գաղափարը հետաքրքրում է «Odeo»-ի մյուս աշխատակիցներին և իր վրա սևեռում «Blogger»-ի հիմնադիր Էվան Ուիլյամսի ուշադրությունը։

Ավելի ուշ Դորսին, Սթոունը և Ուիլյամսը հիմնում են «Obvious» ընկերությունը, որից էլ հետագայում պիտի առանձնանար «Twitter Inc.»-ը։ «Twitter Inc.»-ում խորհրդի նախագահ նշանակվելուց անմիջապես հետո Դորսին զբաղվում է նոր վճարային համակարգի գործարկումով։ Ներկայումս ընկերությունն ունի մոտ 800 աշխատակից։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  *Hayes D. C.* Encyclopædia Britannica
2. 1 2  GeneaStar
3. 1 2  Munzinger Personen (գերմ.)
4. ↑
5. ↑
6. ↑  Dorsey 🗽, Marcia (3:44 AM - 19 Nov 2013). «This date/day is one of the BEST days of my LIFE! I am SO BLESSED...Happy Birthday Jack Patrick Dorsey, (aka) @jack!». *@marciadorsey* (անգլերեն). Վերցված է 2017 թ․ դեկտեմբերի 18-ին.
7. ↑  Թվիթթերի ծագումը
8. ↑  Թվիթթերի հիմնադիրները
9. ↑  Թվիթթերի հիմնադիրները

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Flickr · Ինստագրամ |
|  |
| Թեմատիկ կայքեր | Discogs · Internet Movie Database · MusicBrainz · WikiTree |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | LCCN: n2011042258 · VIAF: 171445521 · WorldCat VIAF: 171445521 |

 |
**Դեյվիդ Ռենդոլֆ Սքոթ** (անգլ.՝ *David Randolph Scott*, հունիսի 6, 1932(1932-06-06), Սան Անտոնիո, Տեխաս, ԱՄՆ), ամերիկացի տիեզերագնաց-օդաչու, ռազմաօդային ուժերի գնդապետ։

Ավարտել է ԱՄՆ-ի ռազմական ակադեմիան (Ուեստ Փոյնթ) և Մասսաչուսեթսի տեխնոլոգիական ինստիտուտը (1962), այնուհետև ռազմաօդային ուժերի փորձարկող օդաչուների փորձնական և աերոտիեզերական հետազոտությունների օդաչուների պատրաստման դպրոցները։ ԱՄՆ-ի տիեզերագնացների խմբում է 1963 թվականից։ 1966 թվականի մարտի 16-ին, Նիլ Արմսթրոնգի հետ, որպես երկրորդ օդաչու, թռիչք է կատարել «Ջեմինի-8» տիեզերանավով։

1969 թվականի մարտի 3-13-ը, Ջեյմս Մաքդիվիթի և Ռասել Շվայկարթի հետ, որպես հիմնական բլոկի օդաչու, թռիչք է կատարել «Ապոլլոն-9» տիեզերանավով։ 1971 թվականի հուլիսի 26-ից մինչև օգոստոսի 7-ը, Ջեյմս Իրվինի և Ալֆրեդ Ուորդենի հետ, որպես հրամանատար, թռիչք է կատարել «Ապոլլոն-15» տիեզերանավով։

Հուլիսի 31-ին Սքոթը և Ւրվինը լուսնախցիկով վայրէջք են կատարել Լուսնի վրա և այնտեղ մնացել 66 ժամ 55 րոպե, 3 անգամ դուրս եկել Լուսնի մակերևույթ (18 ժամ 37 րոպե ընդհանուր տևողությամբ)։ Լուսնի վրա տեղաշարժվելիս օգտվել են լուսնագնացից։ Երեք թռիչքների ընթացքում Սքոթը տիեզերքում եղել է 546 ժամ 32 րոպե։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Munzinger Personen (գերմ.)

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 445)։*  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Դանիական ազգային ֆիլմագրություն · Internet Movie Database · WikiTree |
|  |
| Բառարաններ և հանրագիտարաններ | Բրիտանիկա · Notable Names Database |
|  |
| 

|  Չափորոշչային վերահսկողություն |
| --- |
|  |
| GND: 129426105 · GTAA: 151906 · ISNI: 0000000116813653 · LCCN: no94024715 · NDL: 00996564 · NKC: xx0029327 · NLP: a0000003688646 · NUKAT: n2004258985 · SUDOC: 13136314X · VIAF: 85479961 · ULAN: 500354986 · WorldCat VIAF: 85479961 |

 |

 |
**«Լազարի Էֆեկտ»** (անգլ.՝ The Lazarus Effect, ԱՄՆ, 2015), սարսափ ֆիլմ, որի ռեժիսորն է Դեյվիդ Գելբը։ Գլխավոր դերերը կատարել են Մարկ Դյուպլասը, Օլիվիա Ուայլդը, Դոնալդ Գլովերը, Էվան Փիթերսը և Սառա Լի Բոլդժերը։

Ֆիլմը պատմում է երիտասարդ մասնագետների խմբի մասին, որոնք գաղտնի զբաղվում են օրգանիզմների վերակենդանացման փորձերով։

Սյուժե
------

Երիտասարդ գիտնականների խումբը ուսուցչի գլխավորությամբ գաղտնի փորձեր է կատարում՝ օգտագործելով իրենց կողմից հայտնաբերված Լազարի շիճուկը։ Շիճուկի փորձարկումը հաջողվում է, նրանք վերակենդանացնում են մահացած շանը։ Երիտասարդները տարօրինակություններ են նկատում փորձակենդանու պահվածքի մեջ, բայց դրանք հետազոտել նրանց չի հաջողվում։ Գալիս են համալսարանի հովանավորները, որոնք ըստ պայմանագրի իրավունք ունեն վերացնել ցանկացած փորձերի արդյունքները, ինչը և նրանք անում են։

Էնտուզիանիստները որոշում են կրկնել փորձը, բայց այն չի հաջողվում. Զոին մոռանում է մատից հանել մատանին, և երբ նա պտտեցնում է անջատիչը, Էլեկտրական հոսանքի հարված է ստանում։ Առաջին օգնությունը արդյունք չի տալիս, Զոին մահանում է։

Նրա սիրեցյալը՝ Ֆրենկը, որոշում է կրկնել փորձը մահացած մարդու վրա, որպեսզի վերադարձնի Զոիին։ Անձնակազմի մյուս անդամները դեմ էին, բայց, միևնույն է, մասնակցում են փորձին։ Գաղափարը հաջողվում է, և տուժածը վերակենդանանում է։ Սակայն, վերադառնալով այն աշխարհից, Զոիի ուղեղը բացառիկ ակտիվություն է դրսևորում՝ օժտելով նրան գերբնական ուժերով և գերդաժանությամբ։ Նա հերթով սպանում է բոլորին և որոշում է դարձնել նրանց իր նման։

Դերերում
--------

| դերասան | դեր |
| --- | --- |
| Մարկ Դյուպլաս | Ֆրենկ |
| Օլիվիա Ուայլդ | Զոի |
| Դոնալդ Գլովեր | Նիկո |
| Էվան Փիթերս | Քլեյ |
| Սառա Բոլդժեր | Եվա |

Արձագանք
--------

Ֆիլմը քննադատների կողմից ստացել է առավելապես բացասական գնահատականներ։ Rotten Tomatoes կայքում ֆիլմի վարկանիշը 14%-է` հիմնված 93 գրախոսություն վրա, 10 առավելագույնից ստանալով միջինը 3,8 միավոր։ Ընդհանուր բնութագիրը հետևյալն է՝ «Լազարի Էֆեկտն ունի լավ դերասանական կազմ և հետաքրքիր գաղափարների փայլատակումներ, սակայն դա չի փրկում ֆիլմը ձանձրալի կերպարներից և ծամծմված սյուժետային դարձումներից».։ Metacritic կայքը ֆիլմին տվել է 31 գնահատականը 100-ից` հիմնվելով 29 գրախոսությունների վրա։

Ծանոթագրություններ
------------------

1. ↑
2. ↑
3. 1 2  ČSFD (չեխերեն) — 2001.
4. ↑  «The Lazarus Effect». Rotten Tomatoes.
5. ↑  «The Lazarus Effect Reviews». *Metacritic*. CBS Interactive. Վերցված է 2015 թ․ մարտի 5-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |
**Մանհեթենյան գիշեր** ( անգլ.՝ *Manhattan Night*), ամերիկյան կրիմինալ դետեկտիվ ֆիլմ։ Նկարահանվել է 2016 թվականին, ռեժիսոր և սցենարի հեղինակն է Բրայան դե Կուբելիսը։ Ֆիլմի սյուժեն հիմնված է Քոլին Հարիսոնի 1996 թվականին գրված «Մանհեթենյան նոկտյուրն» ստեղծագործության վրա։ Ֆիլմի գլխավոր դերակատարներն են Էդրիեն Բրոուդին, Իվոն Ստրահովսկին, Քեմփբել Սքոթը, Լինդա Լեյվինը և Սթիվեն Բերքոֆը։ Ֆիլմը թողարկվել է 2016 թվականի մայիսի 20-ին Լայոնսգեյթ Պրեմիեր կինոստուդիայի կողմից։

Սյուժե
------

Ֆիլմի գործողությունները ծավալվում են նյույորքյան օրաթերթերից մեկում աշխատող Փորթեր Ռեն անունով մի սյունակագրի շուրջ։ Փորթերը հանրահայտ լրագրող է, որի նյութերը գրավում են ընթերցողների լայն շրջանակի։ Նա ընդունակ է լսել մարդկանց, իսկ մարդիկ հաճախ կարիք են ունենում զրուցելու հենց իր հետ։ Հայտնի լրագրողի կյանքում տեղի է ունենում լուրջ շրջադարձ, երբ նա մի երեկո աշխատանքից հետո այցելում է հրատարակության ոլորտի խոշոր մագնատ Հոբսի կողմից կազմակերպված մի երեկույթի, որտեղ էլ հանդիպում է վերջերս այրիացած Քերոլայն Քրոուլիին։

Քերոլայնի ամուսինը՝ Սայմոնը, սպանվել էր խորհրդավոր պայմաններում։ Նա հայտնի կինոռեժիսոր էր, որը տեսանկարահումներ կատարելու նպատակով հաճախ էր գիշերներն անհետանում։ Սայմոնի մարմինը հայտնաբերում են ցանկապատված և մեկուսացված մի շենքում, որը մոտ ժամանակներս պետք է քանդեին։ Ոչ ոք չէր հասկանում՝ ինչպես կարող էր նրա դին հայտնվել այնտեղ։

Քերոլայնը Փորթերին հրավիրում է իր տուն՝ ցույց տալու համար իր ամուսնու սպանության հետ կապված ոստիկանության գաղտնի նյութեր։ Նա սպանության հետաքննությունը վստահում է Փորթերին, որը չնայած ամուսնացած էր և ուներ երեխաներ, տրվում է Քերոլայնի գայթակղությանը, և նրանց համագործակցությունը վերաճում է սիրավեպի։

Սայմոնի պահոցում գտնվում են բազմաթիվ տեսագրություններ, սակայն Փորթերի ուշադրությունը գրավում է դրանցից հատկապես մեկը, որը նրա համոզմամբ չաափազանց կարևոր պետք է լիներ պրն․ Հոբսի համար։ Նա տեսանյութը ցույց է մեդիամագնատին, որը բոլորովին վերջերս էր գնել Փորթերի լրատվամիջոցը։

Փորթերի մտադրությունները պարզելով՝ Հոբսը սկսում է սպառնալ նրա ընտանիքին։ Նա ամեն կերպ համոզում է լրագրողին գտնել համապատասխան հիշողության քարտը, քանի որ համոզված է, որ տիկին Քրոուլին այն օգտագործում է իրեն շանտաժի ենթարկելու համար։

Ֆիլմն ուղեկցվում է սեքսի, սպանությունների և շանտաժի տեսարաններով։

Ծանոթագրություններ
------------------

1. 1 2 3  ČSFD (չեխերեն) — 2001.
2. ↑  'Manhattan Night': Film Review

Արտաքին հղումներ
----------------

* Manhattan Night, 2016

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Metacritic · Rotten Tomatoes |

 |
**Ռոմեո ժիրայրի Ջենեբյան** (սեպտեմբերի 10, 1979(1979-09-10), Երևան, Հայկական ԽՍՀ, ԽՍՀՄ), հայ ֆուտբոլիստ, խաղացել է կիսապաշտպանի դիրքում։

Մարզական կարիերա
----------------

Առաջին խաղը տեղի է ունեցել Արտաշատի Դվինում։ Այնուհետև մեկ ու կես տարի «Արարատում» հանդես գալուց հետո տեղափոխվել է «Ցեմենտ», որտեղ երկու խաղ անցկացնելուց հետո թիմը դառնում է չեմպիոն։ Առաջնությունն ավարտելուց հետո տեղափոխվում է «Ղարաբաղ» ֆուտբոլային ակումբ։ Ղարաբաղում անցկացրած խաղերը արդյունք չտվեց, քանի որ թիմը գտնվում էր մրցաշարային աղյուսակի վերջին հորիզոնականում։ Տրանսֆերային պատուհանով վերադարձավ «Ցեմենտ» ֆուտբոլային ակումբ։ Երկրորդ անգամ ակումբ գալուց հետո մեդալների հավաքածուն համալրեց ոսկ (2000 թվականի մրցաշար) և բրոնզե մեդալներով (1999 թվականի մրցաշար, 2001 թվականի մրցաշար)։ Արծաթե մեդալի արժանացավ նաև 1999 թվականի Հայաստանի ֆուտբոլի Սուպերգավաթում։

2003 թվականից Ջենեբյանը հանդես է եկել «Բանանց» ակումբում, ցուցաբերել է կայուն խաղ, ընդգրկվել է թիմի հիմնական կազմում, որի ընթացքում հաղթել է երկրի գավաթը և մի շարք մրցաշարեր։ Ակումբի գլխավոր ձեռքբերումը 2007 թվականի Հայաստանի գավաթի նվաճումն էր։ 2008 թվականին «Բանանցը» նորից հնարավորություն ուներ նվաճելու գավաթը, սակայն եզրափակչում պարտվեց Արարատին։ Նույն թվականի առաջնությունում «Բանանցի» խաղը նույնպես անհաջող էր, որի պատճառով Ջենեբյանը լքեց ակումբը։ 2008 թվականի մրցաշրջանը Ջենեբյանը ավարտեց «Միկա» ակումբում։

2009 թվականին նա պայմանագիր է կնքել «Իմպուլս» ակումբի հետ։ Մրցաշրջանի երկրորդ կեսին վարձավճարով վերադարձել է լիբանանյան «Սաֆա» ակումբը։ Տարեվերջին վերադարձել է նորից «Իմպուլս» ։ 2010 թվականի Հայաստանի գավաթի պատասխան խաղից հետո թիմի մարզիչ Ստեեփան Բաղդասարյանը հրաժարվել է երեք ֆուտբոլիստներ՝ Արամ Հակոբյանի, Արման Մինասյանի և Ռոմեո Ջենեբյանի ծառայություններից։

Նվաճումներ
----------

### «Սպարտակ» (Երևան) Հայաստան

* Հայաստանի չեմպիոն․1998, 2000
* Հայաստանի բրոնզե մեդալակիր․ 1999, 2001
* Հայաստանի Սուպեր գավաթակիր․ 1998
* Հայաստանի Սուպեր գավաթակիր արծաթե մեդալակիր․ 1999

### «Բանանց»Հայաստան

* Հայաստանի առաջնության արծաթե մեդալակիր․ 2003, 2006
* Հայաստանի գավաթակիր․ 2007
* Հայաստանի գավաթաի արծաթե մեդալակիր․ 2003, 2004, 2008
* Հայաստանի Սուպեր գավաթաի արծաթե մեդալակիր․ 2005

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  В розыгрыше Кубка УЕФА сыграют «Арарат» и «Бананц»
4. ↑  Torosyan, Vardan. «Полузащитник "Пюника" может перейти в "Импульс" | ArmFootball.com | Армянский футбол и не только». *armfootball.com*. Արխիվացված է օրիգինալից 2016 թ․ մարտի 4-ին. Վերցված է 2018 թ․ սեպտեմբերի 25-ին.
5. ↑  «"Импульс" отказался от услуг трех футболистов». Արխիվացված է օրիգինալից 2016 թ․ մարտի 4-ին. Վերցված է 2018 թ․ սեպտեմբերի 25-ին.

Արտաքին հղումներ
----------------

* Էջը ՖՖԱ–ի կայքում
* Էջը armfootball.tripod.com կայքում(անգլ.)
* Էջը footballdatabase.eut կայքում(անգլ.)
* Ֆուտբոլիստի էջը *soccerway.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) |

 |
**Սանտա Թաթիկ 2։ Սանտա շնիկները**, Դիսնեյ կինոստուդիայում ստեղծված ընտանեկան ֆիլմ, ղեկավար՝ Ռոբերտ Վինս, պրոդյուսեր ` Աննա ՄաքՌոբերտս։ Սա սանտա շնիկների որոնման պատմության շարունակությունն է։ Շնիկները պահպանում են Ծննդյան տոները ամբողջ աշխարհում։ Ֆիլմը թողարկվել է Դիսնեյ կինոստուդիայի կողմից 2012 թվականի նոյեմբերի 20-ին։

Պատմություն
-----------

Միստր Քլաուսը ճանապարհորդում է դեպի Պինեվիլ։ Նրա հետ էր նաև Սանտա շնիկը, որը կորցնում է Քլաուսին։ Նա զբոսնում է մենակ և տեսնում չար մարդկանց, որոնք ուզում են ոչնչացնել Ծննդյան տոների ոգուն։ Սանտա շնիկը ուզում է վերացնել չարիքները ամբողջ աշխարհում։ Շնիկները Պինեվիլի տղաներին ու աղջիկներին շնորհում են բարի ցանկություններ, բայց չար երիտասարդը` Քարտեր անունով, ցանկանում է հեռացնել, անհետացնել Ծննդյան տոների ոգուն։ Դա ազդում է քաղաքի բնակիչների վրա։ Միստր Քլաուսը, Քարտերը, Սարան, շնիկները և երեք քույրերը՝ Ագնես, Դորոթի, Կապույտ անուններով(որոնց հանդիպեց Միստր Քլաուսը), ջանում են ընդմիշտ ետ բերել Ծննդյան տոների ոգուն։ Նրանք ամենուրեք ուզում են հաստատել սեր, համակրանք, տոների խորհուրդը հասանելի դարձնել բոլորին։

Կարծիքներ ֆիլմի մասին
---------------------

Ֆիլմը ստացել է չափազանց բացասական գնահատականներ։ Նրա քննադատներից մեկը՝ Թոմաս Ռիչարդսը, նշում է դերակատարման ցածր մակարդակի մասին։ Քննադատվում են Սանտայի դերակատարը, ընտրված դերասանները, նաև Քեյթլին Մահերը։ Քննադատ Ֆրենք Սմիթը նկատում է, որ շները ձանձրացնում են, և հումորը ֆիլմում հարկադրական է և անբնական։

Դերերում
--------

| Դերասան | Դեր |
| --- | --- |
| Չերլի Լեդ | Միստր Կլաուս |
| Գեորգի Նյուբերն | Թոմաս Ռեյնոլդս |
| Փեթ Ֆին | Սանտա Կլաուս |
| Դենի Վուդբուրն | Սանտայի գլխավոր էլֆը |
| Քեիթլին Մահեր | Սարա Ռեյնոլդս |
| Բիլլ Չոթ | Միստր Հոլման |
|  |  |
|

Ծանոթագրություններ
------------------

1. ↑
2. ↑
3. 1 2 3 4
4. 1 2 3 4 5 6  ČSFD (չեխերեն) — 2001.
5. ↑  Internet Movie Database — 1990.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**Պակ Չու Հո** (հանգըլ՝ 박주호, հունվարի 16, 1987(1987-01-16), Սեուլ, Հարավային Կորեա), հարավկորեացի ֆուտբոլիստ, Ուլսան Հյոնդսի և Հարավային Կորեայի հավաքականի ձախ պաշտպան։ 2015 թվականի հուլիսի 1-ի դրությամբ տրանսֆերային արժեքը կազմում է 2.5 միլիոն եվրո։

Կարիերա
-------

### Ճապոնիա

Պակը իր կարիերան սկսել է Ճապոնիայում, որտեղ խաղացել է այնպիսի ակումբներում, ինչպիսիք են Միտո Հոլիտոկը, Կասիմա Ալտերսը և Ջուբիլո Իվատան։ Երեք ակումբներից երկուսում նա մեկական մրցանակ է ստացել։ Տարիների ընթացքում նա Ջեյ-Լիգայում անցկացրել է 77 հանդիպում և դարձել 2 գոլի հեղինակ։

### «Բազել»

2011 թվականի հունիսին Պակ Չու Հոն քառամյա պայմանագիր է կնքում Շվեյցարական Սուպերլիգայի չեմպիոն «Բազելի» հետ։ Իր առաջին մրցանակը կարմրակապտավունների հետ նա նվաճել է 2011 թվականին, իր գալուց անմիջապես հետո։ Նա դարձավ առաջին կազմի հիմնական խաղացող, առաջին անգամ հանդես եկավ Չեմպիոնների լիգայում, իսկ մրցաշրջանի ավարտին իր թիմի հետ նվաճեց երկրի չեմպիոնությունը և գավաթը։

### «Մայնց 05»

2013 թվականի հուլիսի 17-ին Պակը երկու տարով պայմանագիր կնքեց գերմանական «Մայնց 05-ի» հետ։

### «Բորուսիա» (Դորտմունդ)

2015 թվականի օգոստոսի 29-ին տեղափոխվեց Դորտմունդի «Բորուսիա», կնքելով պայմանագիր մինչև 2018 թվականը։ Տրանսֆերային գործարքի արժեքը կազմում էր 3.5 միլիոն €։

Կարիերան հավաքականում
---------------------

2010 թվականի հոկտեմբերի 18-ին Պակը հավաքականի կազմում առաջին հանդիպումն է անցկացնում Ֆինլանդիայի դեմ։ Հավաքականում անցկացրել է 26 հանդիպում, չդառնալով ոչ մի գոլի հեղինակ։

Ձեռքբերումներ
-------------

**Կասիմա Անտլերս**

* Ջեյ-Լիգա՝ 2009

**Ջուբիլո Իվատա**

* Ջեյ-Լիգա գավաթ՝ 2010

**Բազել**

* Շվեյցարիայի սուպերլիգա՝ 2012, 2013
* Շվեյցարիայի գավաթ՝ 2012
* Ժամերի գավաթ՝ 2011

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  Արգենտինական ֆուտբոլի տվյալների շտեմարան (իսպ.)
4. ↑  Borussia Dortmund nimmt Joo Ho Park unter Vertrag
5. ↑  Park unterschreibt bei Borussia Dortmund

Արտաքին հղումներ
----------------

* Պրոֆիլը Soccerway.com-ում
* Պրոֆիլը ՖԱ «Բազելի» կայքում Արխիվացված 2011-10-22 Wayback Machine
* Պրոֆիլը transfermarkt.com կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · FootballDatabase.eu · J.League (խաղացող) · K League · National Football Teams.com · Soccerway · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |
**«Եվ Աստված ստեղծեց կնոջը»** (ֆր.՝ Et Dieu… créa la femme), Ռոժե Վադիմի ֆրանս-իտալական դրամատիկ կինոնկար` իր կնոջ Բրիժիդ Բարդոյի մասնակցությամբ, 1956 թվական։

Սյուժե
------

Սյուժեի կենտրոնում զգայուն և գեղեցիկ կնոջ փոխհարաբերություններն են տարբեր տղամարդկանց հետ` եսասերի, ռոմանտիկի, ցինիկի։

Ժյուլետը մանկատան նախկին սան է, ապրում է Սեն Տրոպե առողջարանային քաղաքում` իր խնամակալների մոտ և վատ դաստիարակված, անբարո աղջկա համբավ ունի` շնորհիվ իր խենթացնող արտաքինի և աղջկական վաղ զգայունակության։ Սան Տրոպեի բոլոր տղամարդիկ խելակորույս հետապդում են նրան, սակայն Ժյուլետը կույս է և ընդդիմանում է նրանց, այդ պատճառով էլ որպես վրեժ նրա մասին վատ լուրեր են տարածում։ Ժյուլետը տանջվում է մարմնական ցանկություններից, վարքի խիստ կանոններից և այն բանի գիտակցումից, թե ինչ լուրեր են տարածում իր մասին։ 

Միակը, որի նկատմամաբ Ժյուլետն անտարբեր չէ, Անտուան Տարդյեն է (*Քրիստիան Մարկան*)` պատվարժան ընտանիքի ավագ որդին։ Անտուանին ևս դուր է գալիս Ժյուլետը, բայց նա չի ուզում ամուսնանալ մի աղջկա հետ, որին ամբողջ քաղաքն անբարո է համարում։ Իսկ Անտուանի ռոմանտիկ և ազնիվ կրտսեր եղբայրը` Միշելը (*Ժան Լուի Տրենտինյան*), վախվխելով սիրահարված է Ժյուլետին և երջանիկ կլիներ, եթե աղջիկը իր վրա ուշադրություն դարձներ։ Երիտասարդ հերոսուհուց իր ակնկնկալիքներն ուներ նաև ոչ երիտասարդ, հարուստ Էրիկ Կարադինը (*Կուրդ Յուրգենս*)։

Երբ Ժյուլետի առջև իրական սպառնալիք է դառնում մանկատուն վերադառնալը, Էրիկի գլխում ցինիկ միտք է ծագում. կազմակերպել Ժյուլետի ամուսնությունը միամիտ Միշելի հետ (քանի որ Անտուանի համար հասարակական կարծիքը թանկ է իր զգացմունքներից), այնուհետև խլել երիտասարդ կնոջն ու նրան դարձնել իր սիրուհին։ Միշելը, չկասկածելով իր ապագա դավաճանված ամուսնու կերպարի մասին, մեծ ուրախությամբ պատրաստ էր փրկել Ժյուլետին մանկատուն վերադառնալուց։ Ժյուլետը, որը Միշելի հանդեպ ընկերական զգացմունքներ ուներ, ցանկանալով պահպանել իր ազատությունը, համաձայնում է ամուսնանալ։ Անտուանը հեգնանքով էր նայում իր "հիմար" եղբորը, սակայն ինքն էլ իր շահն էր փնտրում այդ ամենում։ Սակայն դեռևս հայտնի չէ, թե արդյունքում այս բոլոր տղամարդկանցից ում է ընտրում անկանխատեսելի և զգացմունքային հերոսուհին։

Դերերում
--------

* Բրիժիտ Բարդո — *Ժյուլետ*
* Կուրդ Յուրգենս — *Էրիկ Կարադին*
* Քրիստիան Մարկան — *Անտուան Տարդյե*
* Ժան Լուի Տրենտինյան — *Միշել Տարդյե*

Տես նաև
-------

* «Եվ Աստված ստեղծեց կնոջը (ֆիլմ, 1988)» (ռեմեյկ, 1988)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3
2. 1 2 3 4
3. ↑
4. 1 2 3
5. 1 2 3 4 5 6 7 8 9 10 11 12 13 14 15 16 17 18
6. ↑  ČSFD (չեխերեն) — 2001.

Արտաքին հղումներ
----------------

* Dennis Schwartz. (2004 թ․ ապրիլի 3). «film review» (անգլերեն). Ozus' World Movie Reviews. Արխիվացված է օրիգինալից 2012 թ․ հոկտեմբերի 17-ին. Վերցված է 2012 թ․ օգոստոսի 28-ին.
* Bosley Crowther. (1957 թ․ հոկտեմբերի 22). «And God Created Woman (1956) Movie Review» (անգլերեն). The New York Times. Վերցված է 2012 թ․ օգոստոսի 28-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Filmportal · Internet Movie Database · Rotten Tomatoes |
|  |
| Բառարաններ և հանրագիտարաններ | Բրիտանիկա |

 |
**Էբիգեյլ Ջոնսոն** (անգլ.՝ Abigail Pierrepont «Abby» Johnson, դեկտեմբերի 19, 1961(1961-12-19), Բոստոն, ԱՄՆ), ամերիկացի գործարար, դոլարային միլիարդատեր, Ամերիկյան Fidelity Investments ընկերության և նրա դուստր ընկերության նախագահ, Forbes-ի վարկածով աշխարհի ամենահարուստ և ազդեցիկ կանանցից մեկը։

Կենսագրություն
--------------

1984 թվականին Ջոնսոնն ավարտել է Hobart and William Smith Colleges-ը՝ ստանալով արվեստի պատմության բակալավրի աստիճան։ Սակայն երկու տարի անց ընդունվել է Հարվարդի բիզնես դպրոց, որի ավարտից հետո Բիզնեսի կառավարման մագիստրոսի աստիճանով միացել է Fidelity-ին, որը 1946 թվականին հիմնադրել է նրա պապը՝ Էդվարդ Ջոնսոնը և որն այդ պահին ղեկավարում էր նրա հայրը։ Սկզբում Էբիգեյլը աշխատել է ընկերությունում որպես վերլուծաբան և ներդրումային մենեջեր։ 1997 թվականին Էբբին ստացել է բարձրացում և այդ ժամանակվանից տարբեր ղեկավար պաշտոններ է զբաղեցրել գլխավոր և դուստր ընկերություններում, իսկ 2012 թվականի օգոստոսին դարձել է Fidelity Investments-ի նախագահ։ 2014 թվականի հոկտեմբերին նա զբաղեցրել է իր հոր՝ ընկերության գլխավոր տնօրենի տեղը, իսկ 2016 թվականին դարձել է դուստր ընկերության նախագահ և լիակատար վերահսկողություն է ստացել Fidelity-ի նկատմամբ՝ 45 000 աշխատակիցներով ամբողջ աշխարհում։

2013 թվականի մարտի տվյալներով Ջոնսոնների ընտանիքին պատկանում էր ընկերության բաժնետոմսերի 49%-ը։ Ընդ որում, Էբիգեյլին պատկանում էր բաժնետոմսերի 24,5%-ը, մինչդեռ նրա եղբորը և քրոջը պատկանում է ընդամենը 5 %։ «Ֆորբսի» տվյալներով՝ Էբիգեյլ Ջոնսոնի կարողությունը կազմում է մոտ 16,5 մլրդ դոլար։

Նա հանդիսանում է կապիտալի շուկաների կարգավորման կոմիտեի և արժեթղթերի ինդուստրիայի ասոցիացիայի անդամ, ինչպես նաև նա առաջին և միակ կինն է, ով աշխատում է Financial Services Forum-ում։

2016 թվականին «Ֆորբսը» նրան 16-րդ տեղում է դասել աշխարհի ամենաազդեցիկ կանանց շարքում։ 2015 թվականին նա զբաղեցրել է 19-րդ տեղն այդ ցուցակում, իսկ 2014-ին՝ 34-րդ տեղը։

1988 թվականին ամուսնացել է, ունի երկու երեխա։

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. ↑
3. 1 2  «World's Most Powerful Women». *Forbes* (անգլերեն). Վերցված է 2018 թ․ մարտի 20-ին.
4. 1 2 3 4 5  «Abigail Johnson». *Forbes* (անգլերեն). Վերցված է 2018 թ․ մարտի 20-ին.
5. ↑  «William Smith Centennial :: William Smith Leaders : Abigail P. Johnson '84». www.hws.edu. Վերցված է 2018 թ․ մարտի 20-ին.
6. ↑  Grind, Kirsten (2014 թ․ հոկտեմբերի 13). «Abigail Johnson Named CEO of Fidelity Investments». *Wall Street Journal* (անգլերեն). 0099-9660. Վերցված է 2018 թ․ մարտի 20-ին.
7. 1 2  «Abigail Johnson, after years of training, gets to put her stamp on Fidelity - The Boston Globe». *BostonGlobe.com*. Վերցված է 2018 թ․ մարտի 20-ին.
8. ↑  «'Ned' Johnson stepping down as Fidelity chairman - The Boston Globe». *BostonGlobe.com*. Վերցված է 2018 թ․ մարտի 20-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | LinkedIn |
|  |
| Բառարաններ և հանրագիտարաններ | Notable Names Database |

 |
**Հենրիկ Շեպանսկի** (լեհ.՝ Henryk Szczepański, հոկտեմբերի 7, 1933(1933-10-07), Wejherowo, Pomeranian Voivodeship, Լեհաստան - փետրվարի 2, 2015(2015-02-02), Վարշավա, Լեհաստան), լեհ ֆուտբոլիստ (ունիվերսալ), այնուհետև նաև մարզիչ։ Հռոմում կայացած 1960 թվականի Օլիմպիական խաղերին ներկայացրել է Լեհաստանը։

Կենսագրություն
--------------

Իր կարիերան սկսել է «Պոլոնիա Բիդգոշ» ակումբում։ 1957—1960 թվականներին եղել է «Լոձ» ակումբի ֆուտբոլիստ, որտեղ էլ 1957 թվականին նվաճել է Լեհաստանի ֆուտբոլի Գավաթը, իսկ մեկ տարի հետո դարձել է նաև Լեհաստանի ֆուտբոլի առաջնության չեմպիոն։ 1960 թվականին, Ռոման Կորինտին զիջել է Լեհաստանի տարվա խաղացողի մրցանակը, «Sport» թերթի կարծիքով։ 1961 թվականին տեղափոխվել է «Օդրա Օպելե» ֆուտբոլային ակումբ, որտեղ էլ 1963/64 սեզոնում զբաղեցրել է երրորդ տեղը (լավագույն առաջնության արդյունքը, ակումբի պատմության մեջ)։ Այդ թիմի գույները նա պաշտպանեց մինչև 1967 թվականը։

1957 թվականի սեպտեմբերի 29-ին նա իր դեբյուտն է նշում Լեհաստանի հավաքականում, խաղալով ընկերական խաղ՝ Բուլղարիայի հավաքականի դեմ, որը կայացավ Սոֆիայում և խաղը ավարտվեց խաղաղ 1:1 հաշվով։ Նա մասնակցել է նաև Հռոմում կայացած 1960 թվականի Օլիմպիական խաղերին։ Շեպանսկին հավաքականում վերջին խաղը անցկացրել է 1965 թվականի նոյեմբերի 1-ին, խաղալով Հռոմում կայացած Իտալիայի հավաքականի դեմ, 1966 թվականի աշխարհի առաջնության նախընտրական փուլի շրջանակներում, իսկ այդ խաղում նրա թիմը տարավ ջախջախիչ պարտություն 6:1 հաշվով։ Ընդհանուր առմամբ նա Լեհաստանի հավաքականում խաղաց 45 պաշտոնական հանդիպում, այդ թվում 24 խաղ խաղաց, որպես ավագ։

Սպորտից հեռանալուց հետո Շեպանսկին սկսեց զբաղվել մարզչական աշխատանքով, մասնավորապես նա աշխատեց մայրաքաղաքային «Գվարդիայում»։

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  90minut.pl (польск.) — 2003.
3. ↑  «Zmarł Henryk Szczepański». 90minut.pl. Վերցված է 2015 թ․ փետրվարի 2-ին.
4. ↑  Notka biograficzna na Historia Odry Opole
5. ↑  Andrzej Gowarzewski, Bożena Szmel: *Encyklopedia piłkarska FUJI. Biało-Czerwoni. Dzieje reprezentacji Polski 1997—2008*, Wyd. GIA, Katowice 2008, ISBN 978-83-88232-21-3, s.241
6. ↑  Ludzie tworzący historię klubu OKS Stomil Olsztyn

Աղբյուրներ
----------

* Notka biograficzna na Historia Odry Opole
* Sylwetka w portalu olimpijskim PKOl Արխիվացված 2013-03-06 Wayback Machine
* Ֆուտբոլիստի էջը Football Database.eu կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | 90minut · eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · Transfermarkt (մարզիչ) |
|  |
| Չափորոշչային վերահսկողություն | VIAF: 5753147967364784200001 · WorldCat VIAF: 5753147967364784200001 |

 |
**Բալեպ Բա Նդումբուկ** (ֆր.՝ Balep Ba N'Doumbouk, անգլ.՝ Balep Bah Ndoumbouk, հոկտեմբերի 24, 1987(1987-10-24) (անձնական տվյալների իսկությունը վիճարկելի է)), կամերունյան ծագումով կիսապաշտպան, որը 2003-2004 թվականներին հանդես է եկել Հայաստանի պատանեկան ու ազգային հավաքականների և «Փյունիկ» ակումբի կազմում։ 2004 թվականին ֆուտբոլիստը հեռացվել է Հայաստանի հավաքականից և «Փյունիկ»-ից` անձնական տվյալները կեղծելու և ավելի երիտասարդ տարիքով ներկայանալու համար։

Կարիերա
-------

Բալեպ Բա Նդումբուկը բարձր գնահատականի է արժանացել իր Հայաստանյան կարիերայի վաղ շրջանում։ Ֆուտբոլիստը դարձել է Հայաստանի ֆուտբոլի առաջնություններում գոլ հեղինակած ամենաերիտասարդ ֆուտբոլիստներից մեկը։ Սակայն այդ ցուցանիշը չեղյալ է հայտարարվել, քանի որ ֆուտբոլիստը կեղծ ծննդականով էր ներկայանում։

| Հայաստանի ազգային հավաքական |
| --- |
| Տարի | Խաղեր | Գոլեր |
|
| 2004 | 3 | 0 |
| Ընդամենը | 3 | 0 |

Անձնական տվյալների կեղծում
--------------------------

2004-2005 թվականներին Հայաստանում հանդես եկող կամերունյան ծագումով 3 ֆուտբոլիստների` դարպասապահ Ապուլա Բետեի և կիսապաշտպաններ Կառլ Լոմբեի ու Բալեպ Բա Նդումբուկի իրական տարիքի կեղծման շուրջ ծավալվել է սկանդալ։ Այդ սկանդալից հետո երեք ֆուտբոլիստները լքել են Հայաստանը։ Բալեպ Բա Նդումբուկի հետագա կյանքի և կարիերայի վերաբերյալ տեղեկություններ չկան։

Ծանոթագրություններ
------------------

1. ↑
2. ↑  Անհաջողության բուն պատճառները
3. ↑  10 իրական փաստ հայկական ֆուտբոլից(չաշխատող հղում)
4. ↑  «Արտյոմ Խաչատուրյան. «Լուրեր կային, որ Բետեն, Լոմբեն ու Նդումբուկը իրենց անձնագրային տարիքից մի քանի տարով մեծ էին»». Արխիվացված է օրիգինալից 2015 թ․ մայիսի 4-ին. Վերցված է 2018 թ․ մարտի 9-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com |

 |
**Փերիների հովտի մրցույթը** (անգլ.՝ Pixie Hollow Games), 2011 թվականի կարճամետրաժ համակարգչային մուլտֆիլմ, որն արտադրվել է «DisneyToon Studios»-ի կողմից, Disney Fairies բրենդի հիման վրա։ Սյուժեն անտառի փերիների՝ Հլոյայի և Ռոզետտայի արկածների մասին է, որոնք գնացին մասնակցելու Փերիների հովտի շքեղ մրցույթին՝ սպորտային մրցույթ, որին մասնակցում էին Նետլանդիայի բոլոր սպորտային խմբերը։

Սյուժե
------

Նետլանիդայում տեղի էր ունենում Փերիների հովտի մրցույթը։ Այգիների երիտասարդ փերին՝ Հլոյան, ցանկանում էր մասնակցել, բայց մյուսները դա չէին ցանկանում։ Սկզբում այգիների փերիները պարտվում են։ Բայց Հլոյան շարունակում է։ Վիճակահանությամբ նրա թիմից հանդես է գալիս Ռոզետտան՝ փերի, որը չի սիրում ցեխ և դրանից սարսափում էր։ Առաջին փուլում (գորտերի վրա թռչել) առողջության փերիները մինչև եզրագիծ չհասան։ Նրանք գալիս են նախավերջում, և առողջության փերիները դուրս են մնում։ Հաղթում են կենդանիների փերիները, իսկ նախորդ փուլում՝ ամպրոպի փերիները։

Այգիների փերիները զարմացան այդ հաջողությունից, և հավատացին Հլոյային, բայց զայրացան Ռոզետայի վրա, որի պատճառով նրանք հասան եզրագծին նախավերջում, չնայած որ կարող էին հաղթել։ Հլոյան պաշտպանում է Ռոզետային, և հաջորդ փուլում նրանք լավ են հանդես գալիս, բայց նախավերջին փորձության ժամանակ նրանք գնում են առաջինը և վերջին րոպեներին, քանի որ Ռոզետան չէր ուզում ցեխի վրայով սահել, նրանք չհասան հաղթանակին։ Նրանք զբաղեցրին չորրորդ տեղը։

Ինքնասաիրահարված ամպրորպի էլֆ Ռոկոտը ծաղրում է այգիների փերիներին և ասում, որ այդ անհաջողությունը կգրվի պատմության մեջ։ Տեսնելով որ Հլոյան բոլորից շատ է հուզված, Ռոզետան որոշում է հաղթել մրցույթում։ Եվ հաջորդ փուլում հաղթելու համար նա ծրագիր է կազմում։ Արագ թռչող փերիները, որպեսզի շուտ հասնեն, որոշում են ճանապարհից շեղվել։ Իսկ Ռոզետան անցնում է ցեխի կույտի վրայով, և ծաղիկների փերիները անցնում են առաջ։ Բայց Ռոկոտը չցանկանալով պարտվել, մի քանի հնարք է գործի դնում, որի շնորհիվ ամպրոպի փերիներն առաջինն են հասնում եզրագծին։

Ռոզետան և Հլոյան հուզված են, բայց բոլոր դեպքերում որոշում են հասնել եզրագծին։ Նրանք հասնում են եզրագծին այն ժամանակ, երբ Ռոկոտը տոնում էր իրենց հաղթանակը, բայց Կլերիոն թագուհին հայտարարում է, որ հաղթել են այգիների փերիները։ Ռոկոտը զայրանում է, իսկ Կլերիոն թագուհին ասում է, որ հաղթելու համար եզրագծին պետք է հասնի ամբողջ խումբը։ Պարզվում է, որ թունելում Ռոկոտի թիմակիցը նրան թողնում է։ Բոլորը ուրախաում են, քանի որ դա այգիների փերիների առաջին հաղթանակն էր։

Դերերում
--------

| Դերասան | Դեր |
| --- | --- |
| Լյուսի Լյու | Սերեբրյանկա  Սերեբրյանկա  |
| Մեյ Ուիթման | Դին Դին  Դին Դին  |
| Անժելիկա Հյուսթն | Կլերիոն թագուհի  Կլերիոն թագուհի  |
| Պամելա Ադլոն | Վիդիա  Վիդիա  |
| Ջոյսն Դոլլի | Ռոկոտ  Ռոկոտ  |
| Ռոբ Պոլսեն | Բոբլ  Բոբլ  |
| Ջեֆ Բաննետ | Կլենկ  Կլենկ  |
| Կարի Ուոլգրեն | Իվա  Իվա  |
| Մեգան Ֆիլտի | Ռոզետա  Ռոզետա  |
| Անժելի Բարտիս | Ֆաունա  Ֆաունա  |
| Ռեյվն | Իրիդեսսա  Իրիդեսսա  |
| Բրենդա Սոնգ | Հլոյա  Հլոյա  |

Ծանոթագրություններ
------------------

1. ↑  Internet Movie Database — 1990.

Արտաքին հղումեներ
-----------------

*
**Ռոզենկրանցը և Գիլդենստեռնը մահացած են** (անգլ.՝ Rosencrantz & Guildenstern Are Dead), Թոմ Ստոպարդի դեբյուտային ֆիլմը հիմնված իր իսկ նույնանուն պիեսի հիման վրա։ Պիեսի նմանությամբ ֆիլմը պատմում է Վիլյամ Շեքսպիրի Համլետ պիեսի երկու երկրորդական կերպարների մասին՝ Ռոզենկրանցի և Գիլդենսթերնի, ովքեր գտնվում են էլսինոր դղյակի ճանապարհին Դանիայի թագավորի հրամանը կատարելուց։ Մինչև տեղ հասնելը նրանք հանդիպում են դերասանների խմբի, իսկ դղյակում նրանք հայտնաբերում են, որ պետք է բացահայտեն, թե ինչն է հուզում թագաժառանգ Համլետին։ Ֆիլմը Ոսկե Առյուծ է հաղթել 47-րդ Վենեցիայի Միջազգային Կինո Փառատոնի։

Ֆիլմում նկարահանվել են Թիմ Ռոթը Գուիլդենսթերնի դերում և Գարի Օլդմենը Ռոզենկրանցի դերում։

Սյուժե
------

Ֆիլմը, ինչպես և պիեսը, կենտրոնացած է Ռոզենկրանցի և Գիլդենսթերնի և նրանց գործողությունների վրա։ Ֆիլմը սկսվում է այն բանից, որ նրանք ձիերով ուղևորվում են Էլսինոր՝ մտորելով ճակատագրի, հիշողության և լեզի մասին։ Ռոզենկրանցը գտնում է և պարբերաբար վեր գցում մետաղադրամ, որը միշտ վայր է ընկնում ղուշով վեր՝ ստիպելով Գիլդենսթերնին կասկածել, որ իրականության հետ ինչ-որ մի բան այն չէ։

Կամքի ազատություն և պատճառականություն
-------------------------------------

Ինչպես և պիեսում, Ռոզենկրանցն ու Գիլդենսթերնը այնպես են վարվում, կարծես չեն վերահսկում հանգամանքները։ Նրանք պարբերաբար տեղափոխվում են տեղից տեղ կամ ընկնում են իրավիճակների մեջ առանց իրենց ցանկության և կամքի, նույնիսկ առանց իմանալու (նավի դրվագը)։

Ծանոթագրություններ
------------------

1. ↑  Lexicon of international films (գերմ.) — Zweitausendeins.
2. 1 2 3 4 5 6 7
3. 1 2 3 4 5 6
4. 1 2 3 4
5. 1 2

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |

 |
**Չարլզ Թոմաս Մանգեր** (անգլ.՝ Charlie Munger, հունվարի 1, 1924(1924-01-01), Օմահա, Նեբրասկա, ԱՄՆ - նոյեմբերի 28, 2023(2023-11-28), Սանտա Բարբարա, Կալիֆոռնիա, ԱՄՆ), ամերիկացի գործարար, իրավաբան, ներդրող և բարերար։ Եղել է Ուորեն Բաֆեթի կառավարած Բերքշիր Հեթուեյ ընկերության փոխնախագահը։ Բաֆեթը Մանգերին անվանել է «իմ գործընկեր»։ Մանգերը 1984-2011 թթ. աշխատել է որպես Wesco Financial Corporation-ի տնօրեն (Wesco-ի 80%-ն այդ ժամանակ պատկանում էր Բերքշիր Հեթուեյին)։ Նա նաև Լոս Անջելեսում տեղակայված Daily Journal Corporation-ի նախագահն էր և Costco Wholesale Corporation-ի տնօրենը։

Ֆորբս ամսագիրը 2015 թվականին նրա կարողությունը գնահատել է 1,3 միլիարդ դոլար։

Մանգերը ծնվել է Օմահայում, Նեբրասկա։ Որպես պատանի աշխատել է Ուորեն Բաֆեթի պապին պատկանող Buffett & Son խանութում։ Միչիգանի համալսարան ընդունվելուց հետո, որտեղ նա սովորել է մաթեմատիկա, այցելություններից բացի այլևս չի վերադարձել Օմահա։ 1943 թվականին նա դուրս է եկել քոլեջից՝ ծառայության անցնելով ԱՄՆ ռազմաօդային ուժերում։ Պատերազմից հետո ավարտել է Հարվարդի Իրավունքի դպրոցը և սկսել իրավաբանությամբ զբաղվել Լոս Անջելեսում։

1962 թվականին Մանգերը ստեղծել է իր ներդրումային ընկերությունը, որը նման էր Բաֆեթի ընկերությանը։ 1962-1975 թվականներին նրա ընկերությունը ունեցել է տարեկան միջինը 19.8 տոկոսի եկամուտ, ինչը գրեթե չորս անգամ ավելի է եղել շուկայի ցուցանիշներից։

1976 թվականին տեղի է ունեցել Բերքշիր Հեթուեյի և Blue Chip Stamps ընկերությունների միաձուլումը, որտեղ Մանգերը զբաղեցնում էր տնօրենների խորհրդի փոխնախագահի պաշտոնը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4  *Deutsche Nationalbibliothek* Record #143363689 // Gemeinsame Normdatei (գերմ.) — 2012—2016.
2. 1 2  Charlie Munger, investing genius and Warren Buffett’s right-hand man, dies at age 99 — CNBC.
3. 1 2  Charles T. Munger, Much More Than Warren Buffett's No. 2, Dies at 99 — The New York Times.
4. ↑  Geni(բազմ․) — 2006.
5. ↑
6. ↑  Janet Lowe. Damn Right!: Behind the Scenes with Berkshire Hathaway Billionaire Charlie Munger (2000). John Wiley and Sons.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Rotten Tomatoes · WikiTree |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 10078640 · GND: 143363689 · ISNI: 0000000110519963 · LCCN: n00090780 · LNB: 000249262 · NDL: 00895222 · SUDOC: 221481850 · VIAF: 33233504 · WorldCat VIAF: 33233504 |

 |

 |
**Իգոր Նիկոլաևիչ Նեուչև** (հոկտեմբերի 27, 1974(1974-10-27), Տամբով, ՌԽՖՍՀ, ԽՍՀՄ), ռուս ֆուտբոլիստ, կիսապաշտպան։

Կարիերա
-------

Տամբովի ֆուտբոլիս սան։ Իր կարիերան սկսել է տեղի «Սպարտակ» ֆուտբոլային ակումբում։ Ապա տեղափոխվել է «Սպարտակ» ակումբ, որը հետակայում վերամվանվել է «Գեկրիս»։ 1996 թվականից մինչև 1999 թվականը Նեուչևը խաղացել է Որոնեժի։ 1997 թվականին նրա կազմում մասնակել է բարձրագույն լիգայի 25 խաղի կազմում ևխփել է մեկ գոլ։

Հինգ տարի Իգոր Նեուչև հանդես է եկել սոդովիկ ֆուտբոլային ակումբում, որտեղ նա 2005 թվականին հանդես է եկել Առաջին դիվիզիոն.

2011 թվականին Իգոր Նեչուև նշանակվել է թիմի խաղացող մարզիչ Ակադեմիան Տամբով, որը հանդես է եկել Ռուսաստանի Առաջնություն շրջանում սիրողական ֆուտբոլային ակումբու Սպարտակի Տամբով դարձավ մարզիչ։

Ձեռքբերումեր
------------

* **Առաջին դիվիզյոնի բռոնզե մեդալակիր(1)։** 1996
* **Երկրորդ դիվիզյոնի «Ուրալ-Պովոշե» տարածաշրջանի հաղթող (1)։** 2005

Ծանոթագրություններ
------------------

1. 1 2  Transfermarkt.com(բազմ․) — 2000.

Արտքքին հղումներ
----------------

* Ֆուտբոլիստի էջը *FootballFacts.ru* կայքում
**«Ձայն քարից»** (անգլ.՝ Voice from the Stone), ռեժիսոր Էրիկ Դ. Հաուելի ամերիկա-իտալական արտադրության դրամատիկ թրիլեր, որը նկարահանվել է Սիլվիո Ռաֆֆոյի համանուն գրքի հիման վրա։ Ֆիլմի պրեմիերան եղել է 2017 թվականի մայիսի 18-ին։

Սյուժե
------

Ֆիլմը պատմում է բուժքույր Վեներիայի մասին, ով խնամում է Ջեյքոբ անունով մի տղայի, ով դադարել էր խոսել մոր հանկարածամահ լինելուց հետո։ Ջեյքոբը մահացող մորը խոստում էր տվել լռել մինչ այն պահը, քանի դեռ չէր վերադարձել մոր ոգին։ Վերենան սկսում է հասկանալ, որ հոգին տղայի հետ մուկն ու կատու է խաղում, որպեսզի մտնի որդու մեջ և միավորվի որդու հետ։

Դերասանական կազմ
----------------

* Էմիլիա Քլարկ - Վերենա
* Մարտոն Չոկաշ - Կլաուս
* Կատերինա Մուրինո - Մալվինա
* Լիզա Գաստոնի - Լիլա
* Ռեմո Ջիրոնե - Ալեսիո
* Քեյթ Լինդեր - տարեց կին
* Ջանպիերո Ջուդիկա - Կարլոտայի հայր
* Նիկոլե Կադեդու - Կարլոտա
* Էդվարդ Դրինգ - Ջեյքոբ
* Անտոնելա Բրիտի - Կարլոտայի մայր

Արտադրություն
-------------

Ֆիլմը նկարահանումները սկսվել են 2014 թվականի նոյեմբերին Իտալիայում և ավարտվել 2014 թվականի դեկտեմբերի 23-ին։ Ֆիլմը նկարահանվել է Տոսկանայում, Լացիոյում և Հռոմի Չինեչիտտա կինոստուդիայում։

2015 թվականի սեպտեմբերին հայտնի է դարձել, որ Evanescence խմբի վոկալիստ Էմի Լին կկատարի ֆիլմի եզրափակիչ տիտրերի երգը։ 2015 թվականի հոկտեմբերին հայտարարվել է "Speak To Me" երգի մասին։ Երգը ձայնագրվել է Կալիֆոռնիայի Skywalker Ranch ընկերությունում։ Երգի ձայնագրման աշխատանքներին մասնակցել է կոմպոզիտոր Մայքլ Վանդմահերը։ Երգի հիման վրա նկարահանվել է տեսաձայնագրություն, որի ռեժիսորը եղել է հենց Էրիկ Հաուելը։ «Երաժշտական ձայնագրությունը ստեղծվել է որպես զուգահեռ ֆիլմի նախապատմությանը, որը բոլոր կողմերից ցույց է տալիս Մալվինայի և նրա որդու միջև անսասան կապը՝ ապացուցելով, որ սերը ուժեղ է մահվանից։», - պատմել է Էմի Լին Rolling Stone ամսագրին տված հարցազրույցի ժամանակ։

2016 թվականի ապրիլի 11-ին Լին, Skywalker Ranch ընկերության հետ միասին, թողարկել է ոչ երկար տեսագրություն, որտեղ կիրառվում են երգի գործիքային կատարման հատվածներ և կադրեր բուն ֆիլմից։

Փաստեր
------

* Վերջին 14 տարիների ընթացքում սա ռեժիսոր Էրիկ Դ. Հաուելի առաջին երկարամետրաժ նախագիծն է։
* Գլխավոր դերի համար դիտարկվել է Մեգի Ջիլենհոլի թեկնածությունը։
* Որպես ֆիլմի ռեժիսոր դիտարկվել է նաև Հիդեո Նակատայի թեկնածությունը։

Ծանոթագրություններ
------------------

1. ↑
2. ↑  Internet Movie Database — 1990.
3. 1 2 3 4 5  ČSFD (չեխերեն) — 2001.
4. ↑  Обзор изменений графика релизов за неделю c 12 по 18 декабря
5. ↑  «Hear Evanescence Singer Amy Lee's Ghostly New Ballad 'Speak to Me'». *Rolling Stone*. Արխիվացված է օրիգինալից 2017 թ․ մարտի 17-ին. Վերցված է 2017 թ․ մարտի 18-ին.
6. ↑  Голос из камня, 2017

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Metacritic · Rotten Tomatoes |

 |
**Պամելա Էնն Բահ** (անգլ.՝ Pamela Ann Bach), ի ծնե՝ Վայսենբահ (անգլ.՝ Weissenbach, հոկտեմբերի 16, 1963(1963-10-16) կամ հոկտեմբերի 16, 1962(1962-10-16), Թալսա, Օկլահոմա), ամերիկացի դերասանուհի, պրոդյուսեր և բիզնեսվուման։

Կենսագրություն
--------------

Պամելա Էնն Վայսենբահը ծնվել է 1963 թվականի հոկտեմբերի 16-ին Տալսայում (Օկլահոմա նահանգ, ԱՄՆ)։ Նա իրականում գերմանացի է։

Պամելան ֆիլմերում նկարահանվել է 1985-2003 թվականներին։ Նկարահանվել է ավելի քան 20 սերիալներում և ֆիլմերում։ Նա Գերմանիայի Օտտո մրցանակի դափնեկիր է (Գերմանիայի ամենասիրված դերասանուհիներից մեկն է)։ 2000 թվականին առաջին անագամ «Castle Rock»-ի պրոդյուսերն էր, որտեղ խաղում էր նաև Լիբբիի դերը։ Իր ժամանակի կեսը նվիրում է իր բիզնեսին, նաև ունի սեփական պրոդյուսերական կենտրոն։

1989-2006 թվականներին նա ամուսնացել է Դեվիդ Հասսելհոֆֆի հետ, ումից ունի երկու երեխա՝ Թեյլոր-Էնն Ջենիս Հասսելհոֆֆ (05.05.1990) և Հեյլի Էմբեր Հասսելհոֆֆ (26.08.92): Նրանց ամուսնալուծությունից հետո երեխաների խնամակալը դարձել է Հասսելհոֆֆը։ 2009 թվականի մարտի 11-ին և նոյեմբերի 28-ին նա ձերբակալվել է խմած վիճակում մեքենա վարելու համար, իսկ 2010 թվականին նա ձերբակալվել է 90 օրով նույն հանցանքի պատճառով։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Movie Database — 1990.
2. ↑  Pamela Bach official homepage
3. ↑  Pamela Bach-Hasselholff — Biography
4. ↑  David Hasselhoff's Ex Arrested Արխիվացված 2016-03-04 Wayback Machine People.com, March 12, 2009
5. ↑  Joyce Eng. «David Hasselhoff's Ex-Wife Arrested». *TVGuide.com*.

Արտաքին հղումներ
----------------

* Տեսաձայնային նյութեր Վիքիպահեստում

* Պամելա Բախի կայքը
* Պամելա Բահ (անգլ.) *Internet Movie Database* կայքում
**Մահացու պայքար** ֆիլմը ստեղծվել է 1995 թվին համանուն խաղի մոտիվներով; Մահացու պայքարի սյուժետը; 10000 տարի առաջ արտաքին աշխարհի և մեր աշխարհի միջև տեղի ունեցած մահացու պայքարը ավարտվում է երկրային զինվորների պարտությամբ։ Պայքարը թևակոխում է մեր օրեր։ Կայսր Շաո կաննի կախարդ Շենգ Տսունգը մեր աշխարհում կռվի մեջ է ներքաշում երկրացիներ կինոդերասան Ջոնի Քեդժին, Լյու Կենգին և Լեյտենանտ Սոնյա Բլեյդին։ Երկրային մարտիկներին ուղորդող է դառնում Լորդ Ռեյդենը, որը մեր հերոսներին հորդորում է որ պետք է կռվեն հանուն երկրի ազատության, հակառակ դեպքում Երկիրը զավթվելու է կայսր Շաո կաննի կողմից։ Կախարդ Շենգ Տսունգը սկզբից հանդես է գալիս որպես Մահացու գոտեմարտի մրցավար, սակայն նա ամեն ինչ անում է երկրային զինվորներին վերացնելու համար; Որպես օգնականեր նա կանչում է Լին Կուելի կլանի ուժեղագույն նինդզիաին, սառույց արտաշնչող Սաբ Զիրոյին և դեղին ուրվական նինդզիային Սկարպիոնին; Այսպես սկսվում են մահացու պայքարի մրցումները երկրային մարտիկների և արտաքին աշխարհի մարտիկների միջև; Սկզբում Լյու Կենգը ջարդում է մի մարտիկի, որը մեծ համբավ ուներ մրցումներին; Մեծ հաջողություն էր Սոնիայի կողմից ավազակ Կանոին վերացնելը;Ջոնի Կեդժը կռվում է կատաղի Սկարպիոնի հետ, որը ավարտվում է Ջոնիի հաղթանակով; Այնուհետև Լյու Կենգը կռվում է Սաբ Զիրոյի հետ և վերջնականապես սպանում նրան; Մրցումներում Լյու Կենգր ծանոթանում է Շաո կաննի խորթ աղջկա, Կիտանայի հետ (Կիտանայի ծնողներին սպանել էր կայսր Շաո կաննը), որը օգտակար խորհուրդներ է տալիս Լյու Կենգին; Մրցումներում նենգ Շենգ Տսունգը ներառում է չորս ձեռք ունեցող Շոկան Գոռոյին, որը սպանում է սենսեյ Արտ Լինին; Հաջորդ գոտեմարտին կռվում էն Ջոնին և Գոռոն;Ջոնիին հաջողվում է Գոռոյին վերջնական հարվածով գցել անդունդը; Շենգ Տսունգը տեսնելով, որ երկրային զինվորներին չի կարող կոտրել դիմում է խորամանկության և առևանգում է Սոնիաին; Ռեյդենի և Կիտանայի օգնությամբ Լյու Կենգը և Ջոնին գնում են Շենգ Տսունգի հետքերով;Ճանապարհին Լյուն կռվում է կիսամողես-կիսամարդ Ռեպտիլիոի հետ; Պայքարը բնականաբար ավարտվում է Լյու Կենգի հաղթանակով; Քրմերի համազգեստ հագնելով Լյուն, Ջոնին և Կիտանան մտնում են Շենգ Տսունգի ամրոց; Լյու Կենգը մահացու կռիվ է հայտարարում Շենգ Տսուինգին; Չնայած Շենգ Տսունգի Կախարդական հնարքներին և խաբեբայություններին՛ Լյու Կենգը վերջնական հարվածով նրան գցում է իր իսկ պատրաստած սրերի վրա; Շենգ Տսունգի կործանումից հետո նրա միջից դուրս են գալիս այն մարդկանց հոգիները, որոնց վերջինս սպանել էր; Լյուն տեսնում է իր եղբոր հոգին և ուրախանում; Այնուհետև մեր հերոսները միացնում են իրենց ձեռքերը իրար և վերադառնում մեր աշխարհ, որտեղ նրանց դիմավորում է Ռեյդենը; Այսպես ավարտվում է մահացու պայքար ֆիլմի առաջին սերիան;

Ծանոթագրություններ
------------------

1. 1 2
2. 1 2 3 4
3. 1 2 3 4
4. 1 2 3 4
5. ↑
6. ↑
7. ↑  Internet Movie Database — 1990.
8. 1 2 3 4
9. ↑
10. 1 2 3 4 5  ČSFD (չեխերեն) — 2001.
11. 1 2  Box Office Mojo — 1999.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |
|  |
| Չափորոշչային վերահսկողություն | BNF: 169741189 · GND: 4801789-9 · VIAF: 207950623 · WorldCat VIAF: 207950623 |

 |
**Մեծարգո պարոն** (անգլ.՝ The Distinguished Gentleman), ռեժիսոր Ջոնաթան Լինի 1992 թվականի ամերիկյան քաղաքական կատակերգություն։

Սյուժե
------

Ֆլորիդայից խորամանկ խաբեբա Թոմաս Ջեֆերսոն Ջոնսոնը թեև աղքատ չէ, բայց և այնպես հասկանում է, որ այդ խուլ տեղում չի կարող մեծ գումարներ վաստակել։ Նրան գերում են մայրաքաղաքի հարուստ բնակիչները, որոնց հետ կարող է ազատություն տալ իր տաղանդին։ Դրա համար նա որոշում է ընտրվել ԱՄՆ֊ի կոնգրեսի անդամ և վաստակել լոբբինգով զբաղվելով։

Հաջողության հասնելու համար նա օգտագործում է այն փաստը, որ իր կրճատ անունը Ջեֆ Ջոնսոն է, որը համընկնում է վերջերս մահացած կոնգրեսականի անվան հետ, և անցկացնում է ցածրաբյուջե քարոզարշավ, մտածելով, որ մարդկանց մեծ մասը չեն կարողանա գլուխ հանել այդ ամենից և ուղակի կքվեարկեն այն «անունին, որը գիտեն»։ Նա հաղթում է և գնում Վաշինգթոն, որտեղ «փողոցները լցված են ոսկով»։

Սկզբում գործերը լավ են դասավորվում, բայց հետո նա սկսում է տեսնել, թե ինչպես ժլատությունը և կաշառակերությունը դժվարացնում են այն հարցերի լուծումները, ինչպիսիք են՝ նախընտրական հիմնադրամների բարեփոխումը, շրջակա միջավայրի պաշտպանությունը, ինչպես նաև էլեկտրաէներգետիկական ընկերության գործունեությունը, որը փոքրիկ քաղաքում քաղցկեղ է առաջացնում փոքր երեխաների մոտ։

Փորձելով լուծել այս խնդիրները, կոնգրեսական Ջոնսոնն իմանում է, որ նրան խաբել է Էներգետիկայի և արդյունաբերության խորհրդի նախագահ Դիկ Դոջը։ Ջոնսոնը որոշում է պատասխան հարված հասցնել նրան, բայց այնպես, ինչպես ինքն է սովոր՝ խարդախությամբ։ Նրան հաջողվում է և բացահայտում է, որ Դոջը կաշառակեր է։ Ֆիլմի վերջում հասկանալի է դառնում, որ Ջոնսոնին դուրս են նետելու Կոնգրեսից՝ նրա ընտրվելու ձևի պատճառով, բայց նա ցուցադրաբար հայտարարում է, որ «Ես պատրաստվում եմ թեկնածությունս առաջադրել նախագահական ընտրություններում», իսկ հետո ջարդում է «չորրորդ պատը»։

Դերերում
--------

| Դերասան | Դեր |
| --- | --- |
| Էդի Մերֆի | Թոմաս Ջեֆերսոն Ջոնսոն  Թոմաս Ջեֆերսոն Ջոնսոն  |
| Ջո Դոն Բեյքեր | Օլաֆ Անդերսեն  Օլաֆ Անդերսեն  |
| Լեյն Սմիթ | Դիկ Դոջ  Դիկ Դոջ  |
| Շերիլ Լի Ռալֆ | Լորետա միս Լորետա  |
| Վիկտորիա Ռոուելլ | Սելիա Կիրբի  Սելիա Կիրբի  |
| Գրանտ Շոդ | Արթուր Ռեյնհարդ  Արթուր Ռեյնհարդ  |
| Չարլզ Դաթոն | Էլայջա Հոքինս  Էլայջա Հոքինս  |

Հետաքրքիր փաստեր
----------------

* Ֆիլմի բյուջեն կազմել է 50 միլիոն դոլար, իսկ ԱՄՆ֊ում վաճառքից ստացված գումարը՝ 46,666,502 դոլար։

Մրցանակներ
----------

* *Environmental Media Awards*
	+ «Լավագույն ֆիլմ» (1993)
	+ «Լավագույն ռեժիսոր» (Ջոնաթան Լին, 1993)
* *Political Film Society*
	+ Հատուկ մրցանակ (Ջոնաթան Լին, 2001)
	+ Հատուկ մրցանակ (2002)

Ծանոթագրություններ
------------------

1. ↑  Internet Movie Database — 1990.
2. ↑
3. ↑  Internet Movie Database. Box office / business for *The Distinguished Gentleman* (1992). Retrieved on May 7, 2009.

Արտաքին հղումներ
----------------

* «Մեծարգո պարոն»(անգլ.) ֆիլմը Allmovie կայքում:

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Թերի** (անգլ.՝ Terry, նոյեմբերի 17, 1933(1933-11-17), Չիկագո, Իլինոյս, ԱՄՆ - սեպտեմբերի 1, 1945(1945-09-01), Հոլիվուդ, Լոս Անջելես, Կալիֆոռնիա, ԱՄՆ), կերն տերիեր ցեղատեսակի շուն, որը 1934-1945 թվականներին նկարահանվել է հոլիվուդյան ֆիլմերում։

Ծնվել է Չիկագոյում, նրան վարժեցրել է հոլիվուդյան շների հայտնի մարզիչ Կառլ Շպիցը։ Կինոէկրանին Թերին հայտնվել է տասնվեց ֆիլմերով, որոնց թվում է՝ «Փայլող աչքեր» (1934), «Զայրույթ» (1936), «Կանայք» (1939) և «Տորիտիլ Ֆլեթ թաղամասը» (1942)։ Նա առավել հայտնի է դարձել Վիկտոր Ֆլեմինգի «Օզ երկրի կախարդը» հայտնի ֆիլմում Դորոթիի (խաղում էր Ջուդի Գառլենդը) շան՝ Տոտոյի կերպարի շնորհիվ։ Նկարահանումների ընթացքում Գառլենդը կապվել է շանը և ցանկացել է վերցնել նրան, բայց Կառլ Սպիցը դա թույլ չի չտվել։ Այս ֆիլմի համար Թերին ստացել է շաբաթական 125 դոլար, ինչը ավելի բարձր էր, քան որոշ դերասանների աշխատավարձը։ 1939 թվականին Թերին մասնակցել է Գրումանի թատրոնում կայացած «Օզ երկրի կախարդը» ֆիլմի պրեմիերային, իսկ 1942 թվականին ֆիլմի հանրաճանաչության հետևանքով նրան տվել են Տոտո մականունը։

Թերին մահացել է ծերությունից, 1945 թվականի աշնանը Հոլիվուդում։ Նրան թաղել են Լոս Անջելեսի Ստուդիո Սիթիում Շպիցի ագարակում։ 1958 թվականին Վենտուրա մայրուղու շինարարության ժամանակ նրա գերեզմանը քանդվել է, իսկ 2011 թվականին Hollywood Forever գերեզմանատանը նրա պատվին կանգնեցվել է հուշարձան։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  *Lloyd, Ann* Hollywood Dogs. — Barron's Educational Series, 2003. — С. 6. — ISBN 978-0-7641-5720-2
2. ↑  *Powe Allred, Alexandra* Dogs' Most Wanted: The Top 10 Book of Historic Hounds, Professional Pooches, and Canine Oddities. — Potomac Books Inc, 2004. — С. 156—157. — ISBN 978-1-57488-801-0
3. ↑  *Bush, Karen* Everything Dogs Expect You to Know. — New Holland Publishers Ltd, 2007. — С. 79. — ISBN 978-1-84537-954-4(չաշխատող հղում)
4. 1 2  «HOLLYWOODLAND » Blog Archive » Toto finds a home at Hollywood Forever». Allanellenberger.com. 2011 թ․ հունիսի 18. Արխիվացված է օրիգինալից 2011 թ․ օգոստոսի 23-ին. Վերցված է 2012 թ․ սեպտեմբերի 18-ին.

Արտաքին հղումներ
----------------

* Թերիի հուշարձանը Արխիվացված 2020-07-19 Wayback Machine *Hollywood Forever*-ում